Mikrokliima
Mikrokliima on väikese maa-ala (põllu, künkanõlva, metsalagendiku) maapinnalähedase õhukihi kliima. Mikrokliima vastandina kasutatakse mõnikord terminit makrokliima, nende vahepeale jäävat kliimat nimetatakse meso- ehk kohakliimaks. Mikrokliima protsesside kestust mõõdetakse minutite või tundidega ning nende rõhtulatus on kuni 10 km ja püstulatus mõnikümmend meetrit.